முதல்வர் எடப்பாடி பழனிசாமிக்கும் தினரகனுக்கும் நடந்துவரும் மோதல், இன்னும் சில தினங்களில் முடிவுக்கு வந்துவிடும் என்று எதிர்பார்க்கப்படுகிறது. 'இரட்டை இலை' சின்னத்தை மீட்டெடுத்துவிட்டால் கட்சி, ஆட்சி தங்கள் கைக்கு முழுமையாக வந்துவிடும் என்று கணக்குப் போட்டு காயை நகர்த்திவருகின்றனர் எடப்பாடி பழனிசாமி, ஓ.பன்னீர்செல்வம் ஆதரவாளர்கள். இதற்காக, அந்த அணியைச் சேர்ந்த எம்.பி-க்கள், அமைச்சர்கள் டெல்லிக்குச் சென்றுள்ளனர்.